Прынамсі, адзіная на дваіх у Андрэя і Наталлі Дзмітрук і работа, месцам якой для іх стала флагманская гаспадарка СВК “Узыходзячая зара” : ён – механізатар, яна – жывёлавод. Абодва – мясцовыя жыхары, якія нарадзіліся на гэтай зямлі, плённа працуюць на ёй, гадуюць дзяцей. Шчыра прызнацца, пасля знаёмства з гэтай сям’ёй пачынаеш разумець, што сабой уяўляе сапраўдны дабрабыт, як і ўсведамляць той факт, што пакуль у нашай краіне людзі свядома заводзяць трох, чатырох і больш дзяцей, будучыня ў нас, безумоўна, ёсць.